કઠુઆ ગેંગરેપ મામલે આખા દેશમાં વિરોધ અને આક્રોશ છે. સામાન્ય લોકોથી લઈને ખાસ લોકો પણ પોતાનો વિરોધ નોંધાવી ચુક્યા છે. કઠુઆ ગેંગરેપ મામલે બોલિવૂડ પણ એક સાથે આવીને આરોપીઓ વિરુદ્ધ સખત સજા અંગે માંગ કરી રહ્યા છે. આ બળાત્કાર મામલે અભિનેત્રી સુરવીન ચાવલા ઘ્વારા પણ પોતાનો ગુસ્સો અને દર્દ વ્યક્ત કરવામાં આવ્યો. સુરવીન ચાવલા આ ગેંગરેપ મામલે હેરાન છે કે આખરે કોઈ આટલી નાની બાળકી સાથે આવું કઈ રીતે કરી શકે. સુરવીન ઘ્વારા આ ઘટના વિશે જણાવતા કહ્યું કે તેઓ દુષ્કર્મ થી થતા દર્દને સારી રીતે સમજી શકે છે.